**Sacheen Littlefeather**, nada como **Marie Louise Cruz** en Salinas, no condado de Monterey (California) o 14 de novembro de 1946 e finada en Novato o 2 de outubro de 2022, foi unha actriz e activista dos dereitos civís dos Nativos Americanos.

Littlefeather foi máis coñecida por dar un discurso en nome do actor Marlon Brando declinando o Premio da academia ó mellor actor que gañaba polo seu papel na película *O Padriño* na cerimonia dos 45.os Premios da Academia o 27 de marzo de 1973, o cal foi tamén boicoteado pola prensa en protesta do tratamento ós Nativos Americanos pola industria cinematográfica. Na gala, luciu un vestido Apache.

Traxectoria
-----------

Littlefeather naceu en Salinas, California. As súas raíces son Apache, Yaqui e Pueblo por parte de seu pai, polo lado de súa nai ten parte francesa, alemá e dinamarquesa. Na súa páxina web oficial, afirma que seu pai proviña dos apaches das Montañas Brancas e de tribos Yaqui de Arizona e que "Cruz" era o nome tribal recoñecido do mesmo.

### Activismo

Como membro dos indios de Todas as Tribos, Littlefeather participou na ocupación da illa de Alcatraz por parte de activistas polos dereitos dos indios americanos en 1969.

### Controversia nos Premios da Academia

Marlon Brando implicouse co movemento dos Indios Americanos (AIM) a principios da década dos 70. En 1973, decidiu posicionarse sobre o incidente ocorrido en Wounded Knee e contactou ó AIM para conseguir un membro que aceptase o Oscar no seu nome. Dennis Banks e Russell Means escolleron a Sacheen Littlefeather.

Littlefeather representou a Brando e o seu boicot ó premio Oscar de Mellor actor pola súa actuación de Don Vito Corleone no Padriño (1972) como protesta polos actos ocorridos en Wounded Knee e pola pouca representación por parte de Hollywood e da televisión dos Indios Americanos. Brando escribiu un discurso de 15 páxinas para que Littlefeather lese durante a cerimonia, pero cando o produtor a coñeceu no backstage, ameazouna con retirala fisicamente ou con ser arrestada se estaba en escena máis de 60 segundos. Os seus comentarios no escenario foron totalmente improvisados, máis tarde retirouse ó backstage e leu o comunicado enteiro á prensa. Na súa biografía "O meu mundo é a miña obriga", Roger Moore (o cal presentaba os premios e fora nomeado recentemente como o novo "James Bond, axente 007") dixo que el levou o Oscar á súa casa e que o mantivo na súa posesión ata que foi recollido por un garda armado mandado pola academia.

O incidente incitou a Academia das Artes e das Ciencias Cinematográficas a establecer regras para o procedemento de aceptación dos premios.

En 2022 a Academia pediulle desculpas pola resposta desproporcionada e inxustificada ao seu discurso.

Filmografía
-----------

* *The Laughing Policeman* (1973) (sen acreditación)
* *Counselor at crime* (1973)
* 45os premios anuais da academia (1973) (representando a Marlon Brando)
* *Freebie and the bean* (1974) (sen acreditación)
* *AThe Trial of Billy Jack*(1974)
* *Winterhawk* (1975)
* *Johnny Firecloud* (1975)
* *Shoot the Sun Down* (1981)
* *Reel Injun* (2009)

Notas
-----

1. ↑  Saperstein, Pat (2 de outubro de 2022). "Sacheen Littlefeather, Activist Who Took the Stage to Decline Marlon Brando's Oscar, Dies at 75". *Variety*. Consultado o 2 de outubro de 2022.
2. ↑  "Sacheen Littlefeather". Sacheen Littlefeather. Consultado o 2012-10-04.
3. ↑  "California Birth Index, 1905-1995 - Ancestry.com". Search.ancestry.com. 1905-07-01. Consultado o 2012-10-04.
4. ↑  Sacheen Cruz Littlefeather Biographical details
5. ↑  James Stuart Olson.
6. ↑  "Oscar Watch; Oscar takes a bow for legacy of controversy", Stephen Schaefer, *Boston Herald*, 16 de marzo de 2003
7. ↑  "Academy Awards apologises to Sacheen Littlefeather for Oscars speech abuse". *the Guardian* (en inglés). 2022-08-16. Consultado o 2022-08-17.

* Portal:Pobos indíxenas de América
* Portal:Cine

|  |  |
| --- | --- |
| Control de autoridades | 
* Wd: Q462050
* WorldCat
* VIAF: 132943880
* Allmovie: p42721
* AlloCiné: 191861
* Discogs: 5041902
* GND: 1265535388
* IMDb: nm0514693
* ISNI: 0000000090960400
* LCCN: no2010134890
* SNAC: w619408b
* Synchronkartei: 138883
* TMDb: 1081608
* WikiTree: Cruz-1764

 |